paragraph_text: Bio je učitelj u Samoboru (1783. – 1785.), zatim u Zagrebu u Glavnoj narodnoj učioni. Okol 1797. je djelovao u Primarnoj narodnoj školi, gdje je imenovan ravnateljem 1803. godine. Za školske je potrebe s njemačkoga prevodio na kajkavsko narječje hrvatskog jezika. Sastavio je hrvatsku (kajkavsku) gramatiku na njemačkom jeziku: Kroatische Sprachlehre, oder Anweisung für Deutsche, die kroatische Sprache in kurzer Zeit gründlich zu erlernen (1795.).